open-index/open-wikipedia-markdown huggingface dataset:
Kabala

La **Kabala**(en ivrit קַבָּלָה, "aresivida"), es una eskola de pensamiento esoterik i ambezamiento mistiko arientro del djudaismo. Alkunas personas la definen komo una parte integrala del djudaismo, ma otros komo parte de la filosofiya New Age o fista parte de tradisiones okultistas. En la Kabala se topan praktikas esoterikas kon las kualas de ambeza la lision entre el Ein Sof (sin final) introkavle, eterno i misteriozo i el mortal i finito universo (la su kriasion). Anke alkunas ramas del djudaismo la uzan, no es una parte ofisiala. Arientro del djudaismo aze parte de la interpretasion mistika de la reljion. 

En otras relijiones es meldada ahuera de las relijiones organisadas formalmente. La Kabala amostra la natura del universo i del ombre, el senso de la su egzistensia i otras kestiones. Endemas apresenta komo amijorar la neshama de las personas.

## Atamientos eksternos

* Jewish mysticism and Kabbalah (www.jewfaq.org)
* Scientific refutation of the Bible codes
* Kabbala, kliffot och den goetiska magin, av Thomas Karlsson (Ouroboros 2004)
* Om så kallad autentisk kabbala, Bnei Baruch och Baal HaSulam (Kabbalah.info)

Kateggoría:Vikipedya:AY
Kateggoría:Djudaismo
Kateggoría:Kabala
Lao Tse

**Lao Tse** (en kinezo tradisional 老子, pinyin: *Lǎozǐ*), nasido serka del anyo 600 AEK i muerto serka del anyo 470 AEK, era un filosofo i eskritor kinezo, el kualo dize la tradision kineza era kontemporaneo de Konfusio; anke otros akademikos dizen ke bivio enel syéklo IV AEK o mismo ke no era un personaje vedradero. Se dize ke es el autor del *[[Tao Te King]]* i el fondador del taoizmo.

## Atamientos eksternos

Kateggoría:Filosofos
Kateggoría:Taoizmo
Kateggoría:Eskritores en kinezo
Kateggoría:Kinezos
Caesar Augustus

**Caius Iulius Caesar Octavianus**, *GAIVS•IVLIVS•CAESAR•OCTAVIANVS*), **Caesar Augustus**, **Augustus** o endemas **Oktavius Augustus** (Roma, 23 de Sietembre de 63 AEK - †Nola, 19 de Ogusto de 14 EK) era el suksesor de Iulius Caesar i el primer emperador romano kon el nombre ofisial de *IMPERATOR CAESAR DIVI FILIVS AVGVSTVS*.

El dechidió ke las provinsias de Hispania Tarraconensis i Lusitania yegasen a ser provinsias imperialas. Entre los anyos 7 i 2 AEK, Augustus troko la division de Hispania; en la provinsia *Tarraconensis* krio 7 konventos djuridikos: konvento *Cartaginensis*, konvento *Tarraconensis*, konvento *Cluniacensis*, konvento *Asturum*, konvento *Lucensis* i konvento *Cesaraugustanum*. En la division territoryala de la Peninsola Iberika sigio las divisiones naturalas i jeografikas de esta. El konvento Cesaraugustano se topava en gran parte de la Valey del Evro, espesialmente la sentrala, kaji todo el territorio de Aragon de oy endiya, endemas de partes de Navarra, La Rioja i chikas partes del Payis Basko, Burgos, Lleida, Soria i Guadalajara.

Amató la konkista de Hispania i endemas fondó la sivdad de Caesar Augusta kon veteranos de las gerras ala beira del Evro al otro lado de Salduie (aktuala Chuslibol).

El kresimiento de Roma yegó fiska Djermania en las ultimas anyadas de la vida de Augustus. Enel anyo 9 unos djermanos mandados por Arminius amortaron tres lejiones romanas mandadas por Publius Quinctilius Varus en la Batalya de la Selva de Teutoburgo. Ma Augustus mando a Tiberius i Drusus ala Valey del Rin kon reushitá, ma ala fin, la Batalya de Teutoburgo amató el kresimiento romana en Djermania. 

## Referensias


Kateggoría:Emperadores romanos
Kateggoría:Vikipedya:AY
Leon Trotsky

**Leon Trotskiy** o **Lev Trotskiy** (en ruso i alefbet kirill Лев Троцкий; en ukrainio Лев Троцький) es el pseudonimo o nomvre de gerra tomado por **Lev Davidovich Bronsteyn**, un politiko revolusionario ruso, teoriko del marksizmo i kriado de la su eskola, yamada trotskizmo. 

Nasio en el oblast de Herson (Imperio Ruso, oy en Ukraina) el 7 de noviembre de 1879 y hue amortado por el stalinizto Ramón Mercader el 21 de Ogusto de 1940 en su eksilio en Coyoacán (Sivad de Meksiko, Meksiko). 

Emportante en los evenementos de la Revolusion Rusa, Trotsky izo parte del governo kuando el shefe era Lenin; organizo la Armada Kolorada sovyetika, la kuala gerreyo kon reushita en kontro de los menchevikos en la Gerra Sivil Rusa en los anyos 20. Ma dempues de morir Lenin, Stalin yego al pueder i Trotskiy gerreyo kon el i se hue al egzilio. En los anyos 1930 era un aktivo opozado de Stalin, aziendo kritikas a los akodros echos por este kon el Treser Reich de Adolf Hitler i es antonses mentado "enemigo mortal" del diktador ruso, el kalo izo ke fuese amortado.

## Atamientos eksternos

Kateggoría:Revolusion rusa
Kateggoría:Union Sovyetika
Kateggoría:Marksistos
Kateggoría:Rusos
Kateggoría:Ateos de orijen djudio
Kateggoría:Vikipedya:AY
Parlamento Evropeo

El **Parlamento Evropeo** es el parlamento propio de la Union Evropea, kon los sus miembros eskojidos por los sitizenos evropeos desde el anyo 1979, lo kualo aze ke seya la unika organizasion internasionala eskojida por los sitizenos. Los diputados son eskojidos para 5 anyadas i apresentan a unos 490 milyones de personas, lo kualo aze ke seya el grup elektoral mas grande del olam, diskues de la India.

El parlamento esta konformado oy endiya por 736 disputados , los kualos apartienen a los payises ke azen parte de la Union Evropea i konforman el pueder lejislativo de la UE, el kualo tienen partajado kon el Konsejo de la Union Evropea. La su sede se topa en la sivdad fransesa de Estrasburgo, en Alsasia. En las diskusyones, los diputados se endjuntan asigun la su afinitad politika

## Referensias


## Atamientos eksternos

*Primera Oja del Parlamento Evropeo.

Kateggoría:Union Evropea
Kateggoría:Vikipedya:AY
Osama bin Laden

**Usāma bin Muhammad bin 'Awad bin Lādin** (en arabo: أسامة بن محمد بن عوض بن لادن, ʾUsāmah bin Muḥammad bin ʿAwaḍ bin Lādin, Riyad, Arabia Saudita, 10 de Marso de 1957 – Abbottabad, Pakistan, 2 de Mayo de 2011), konosido komo **Osama bin Laden** o **Usama bin Ladin** (أسامة بن لادن), era un terrorista djihadista, miembro de la famiya bin Laden de orijen saudi i konosido enel 'olam por ser el fondador de la banda terrorista Al Qaida.

Asigun tenia konfezado el mismo Bin Laden, era el organizador de munchos atakos de terrorizmo en kontro de los Estados Unidos i otros payises de Oksidente, inkluyendo los atakos alas ambasadas de Estados Unidos en Kenia i Tanzania el 7 de Avgosto de 1998, los atakos del 11 de sietembre de 2001 al World Trade Center i al Pentagon enel Kontado de Arlington en Virginia. Asta el momento de la su muerte, el FBI tenia a Bin Laden enkavzado por los atakos alas ambasadas  amerikanas de Kenya i Tanzania, i por su lision "kon otros atakos terroristas en todo el mundo".

## Referensias


Kateggoría:Terroristos
Kateggoría:Al Qaida
ETA

**Euskadi Ta Askatasuna** (ekspresion en euskera ke se treslada ala lingua djudeo-espanyola komo *Payis Vasko i Libertad*), amijor konosida por las sus siglas **ETA**, es una organizasion paramilitara abertzale autodeklarada independentista, nasyonalista vaska i marksista-leninista, la kuala kreye ke el krimen, el terrorizmo, la prezion ekonomika i amortar personas, arientro de una gerra, es el metodo uzado kon el buto de tener objektivos komo la independensia de lo kualo el nasyonalizmo vasko yama Euskal Herria, de Espanya i Fransia. La aktivitad prinsipala de la banda es en España ansina komo, algunas veses en Fransia.

## Referensias


Kateggoría:ETA
Kateggoría:Organizasiones terroristas
Kateggoría:Terrorizmo
Rhodesia del Sud

**Rhodesia del Sud** i diskués la **Repuvlika de Rhodesia** era un payis topado al sud de Afrika, el kualo egzistio desde 1965 fina 1979, kuando el governo de majorita blanka de Ian Smith akodro partajar el governo kon la komunita negra i el payis paso a yamarse Zimbabwe Rhodesia i diskués Zimbabwe, el nombre ke yeva oy endiya. La su sivdad kapitala era Salisbury, la kuala oy es yamada Harare.

Kateggoría:Payises ke ya no egzisten
Kateggoría:Rhodesia
Kateggoría:Istorya de Zimbabwe
Kateggoría:Afrika
Kateggoría:Vikipedya:AY
Justinianus

**Justinianus I el Mogdon** (En lingua latina: *Flavius Petrus Sabbatius Iustinianus*; en grego: Ιουστινιανός) (Tauresium, 11 de Mayo de 483 – Konstantinopolis, 14 de Noviembre de 565) era emperador de los romanos desde el 1 de Agosto de 527 fina la su muerte, i el último en avlar latin komo lingua madre.

Konosido por su reforma i agrupamiento de leyes i por el gran kresimiento militar en Oksidente basho el su pueder, espesialmente por modre de las aksiones de Belisarius. Todo esto azia parte de un gran prodjekto de restorasion del Imperio romano (*Renovatio imperii romanorum*), por el kualo es mentado «el ultimo emperador romano». Shukur a estas aksiones, el imperio aresivio un milyon mas de solidos al anyo. La Iglesia Ortodoksa fiesta el su diya el 14 de Noviembre.

Munchos istoriadores i akademikos lo yaman tanto komo un jenio, komo un governante malvado i selozo. Kitando la su personalitad, izo grandes ovras komo la Kilisia de Santa Sofiya o el koddiche romano, la baza de la ley romana oy endiya.

Katēggoría:Emperadores de Bizans
Katēggoría:Vikipedya:AY
Konstantinopoli

**Konstantinopoli** (en lingua grega **Κωνσταντινούπολις**, *Konstantinúpolis*, akurtado komo *ἡ Πόλις*, *ē Polis*, 'La Sivdad'; en lingua latina *Constantinopolis*, en lingua turka otomana *Konstantiniyye*), oy endiya Estambol (lingua turka: *İstanbul*), era la sivdad kapitala del Imperio Romano (330–395), del Imperio Romano de Oryente, o Imperio Bizantino (395–1204 i 1261–1453), del Imperio Latino (1204–1261) i del Imperio Otomano (1453–1922). Estratejikamente topada entre el Korno de Oro i la mar de Marmara, enel punto ande son unidas Evropa i Asya, la Konstantinopoli bizantina era la mas emportante del Kristyanismo i la eredera del mundo grego i romano. Por toda la Edad Medya, Konstantinopoli yego a ser la mas grande i rika sivdad de Evropa, yamada endemas «la Reyna de las Sivdades» (*Basileuousa Polis*), ansina komo endemas era yamada la Enkrusada del 'Olam, deke era ande las naves de Asya, Afrika i la Evropa yegavan.

Dependiendo de sus governantes, la sivdad yego a tener munchos nombres durante el tiempo; entre los mas konosidos estan Bizans (en lingua grega *Byzantion*), Stamboul o Mueva Roma (en lingua grega *Νέα Ῥώμη*, en lingua latina *Nova Roma*), anke este ultimo nombre era mas uzado relijiozamente ke a levelo ofisyal. Era yamada por la Guardia Varega basho el nombre de Miklagarðr (Gran Sivdad). El su nombre fue trokado ofisyalmente a Estambol (el su nombre de oy endiya) enel anyo 1930 a traverso de la Ley Turka de Servis de Posta, parte de los trokamientos nasyonales echos por Atatürk.

## Atamientos eksternos

* Constantinopla durante la Edad Media, en el Centro Virtual Cervantes. 


Kateggoría:Istorya de la Turkiya
Kateggoría:Istorya de Gresia
Dolar de Kanada

El **dolar de Kanada** o **dolar kanadiano** (en inglez *Canadian dollar*, en fransez *dollar canadien*; anke jeneralmente yamado *dollar*) es la unidad monetaria ofisiala de Kanada. Esta partajada en 100 *cents*; el su kodiche ISO 4217 es **CAD**. El dolar kanadiano egziste desde kaji el empesijo de la istorya de Kanada.

## Atamientos eksternos
* 

Katēggoría:Monedas
Katēggoría:Vikipedya:AY
Katēggoría:Kanada
Luvya

La **luvya** (del latin *pluvĭa*) es un fenomeno de la atmosfera konformado por la kayida de gotas de agua.

Las gotas tienen formas distintas: las mas chikas tienen forma de esfera i las mas grandes son aplanadas.

## Atamientos eksternos

Kateggoría:Luvya
Iglu

Un **iglu** (inuktitut *iglu* / ᐃᒡᓗ, "kaza", plural: *igluit*) o *kaza de nieve* es un rifujio fraguado kon blokos de nieve ke jeneralmente tiene forma de kupola. Los iglus son lisionados jeneralmente kon los eskimalos, los kualos uzan estos durante el inverno.

Komo su fraguamyento es kolay i barato, aze ke seyan una alternativa de kaza para akeyos ke biven en la tundra, Antartika i Alaska, ande otro tipo de kazas no puede fraguarse. Por otro lado, guadra a los ke ayi biven i ainda puede ser una kaza permanente si esta fraguado apropiadamente. Egzisten varios modelos i formas, anke la mas konosida es la de kupola.

Kateggoría:Tipos de kazas
Kateggoría:Eskimalos
Kateggoría:Vikipedya:AY
Nilo

El **rio Nilo** (النيل en arabo) es el rio mas lungo de Afrika i fina muestros diyas era konsiderado el mas lungo del mundo; ma afilu, los jeografos en 2007 i 2008 redefinieron el nasimiento del Amazonas, enel sud de Peru, aziendo ansi a este el rio mas lungo del mundo.

El manadero mas lejando del lago Viktoria es el rio Kagera, topado al nordeste de Tanzania: si es konsiderado este komo el manadero del Nilo, el su nasimiento va ser el rio mas lungo de los kualos yegan a la mar Mediterranea, aziendo del Nilo-Kagera el doseno rio mas lungo del mundo, kon una lungeza de 6.756 kilometros. 

## Referensias


## Atamientos eksternos

* Información y mapa sobre el río Nilo
* Geología e Historia del río Nilo
* Delta del Nilo desde el espacio
* El Nilo en el comienzo del nuevo milenio
* Paleogeografía del Nilo
* Visualización del Nilo en Google Maps


Kateggoría:Rios de Ayifto
Kateggoría:Rios de Uganda
Kateggoría:Rios de Sudan
Kateggoría:Rios de Sudan del Sud
Kateggoría:Vikipedya:AY
Primo Levi

**Primo Levi** (Turino, 31 de Djulio de 1919 - Turino, 11 de Avril de 1987) era un eskritor italiano de orijin sefardi, autor de memorias, kuentos, poemas i novelas. En la su mansevez gerreyo en kontro del fasizmo i sufrio enel Olokósto; es konosido espesialmente por las ovras ke eskrivio para dar konosensya al 'olam ensima del Olokósto, kuando fue echo prizionero enel kampo de Monowice, serkano de Auschwitz.

La su ovra *[[Si esto es un ombre]]* es konsiderada komo una de las mas emportantes del syeklo XX.

## Bibliografiya

Kateggoría:Sefaradim‎
Kateggoría:Eskritores
Kateggoría:Vikipedya:AY
Kateggoría:Olokósto
Galil

El **Galil** (en latin *Galilaea*, en grego antiko *Galilaia*, en ivrit *Agalil* -הגליל, en arabo *al-jaleel* -الجليل) es una rejion ke se topa al nord de Israel i se divide en tres basho-rejiones:
* Alto Galil
* Basho Galil
* Galil Oksidental, o *la beira nord de Israel*

## Atamientos eksternos

Kateggoría:Rejiones de Israel
Shfela

La **Shfela** (ivrit:הַשְּפֵלָה) o שְׁפֵלַת יְהוּדָה, *Shfelat Yeuda*, "La yanura de Yeuda", es una rejion basha ke se topa al sud de Israel por unos 10–15 km entre Monte Hevron i la yanura de la beira de la mar Mediterranea. La Shfela era una de las rejiones entregadas a la tribu de Yeuda. Oy endiya, la Shfela tiene pokas viyas i munchos kampos.

## Enel Tanah
La Shfela aparese yamada enel Tanah, in Dvarim 1:7, Yeohsua 9:1,  10:40, 11:2-16, 12:8, 15:33, Shoftim 1:9; Sefer Melahim 10:27; Yirmiyahu 17:26; 32:44; 33:13; Ovadia 1:19; Zeharia 7:7; 1 Divre Ayamim 27:28; 2 Divre Ayamim 1:15; 9:27;26:10 i 28:18. Durante la revolta de Bar Kohba los yehudim izieron montes aburakados para azer *bunkers* para gerreyar en kontro de los romanos.

## Jeografiya
La Shflea esta partajada en varias la Valey de Ayalon, Valey del Sorek, Valey del Elah, Valey del Guvrin, Valey del Lahish i la Valey del Adorayim. 

Kateggoría:Rejiones de Israel
Kateggoría:Vikipedya:AY
Kineret

El **Kineret**, endemas yamado **mar del Galil** o **mar de Tiberias** (en ivrit: כִּנֶּרֶת, *Kinéret‎*, del ivrit «kinor» por la su forma de lyra o de Ut; Bamidbar 34:11, Yeoshua 13:27; en arabo: بحيرة طبريا, *Buhayrat Tibiriyā*) es un lago de agua dulse ke se topa en Asya Oksidentala, enel Medio Oryente i apartiene a Israel, inkluida una banda ala beira nord-oryentala de 10 metros de anchura.

Kateggoría:Jeografia de Israel
Asya Oksidentala

**Asya Oksidentala** o **Asya del Oeste**, endemas yamada **Asya del Sud-Oeste** (o Sud-Oksidentala), es una baxo-rejion definida por la ONU i la kuala se topa en la rejion Oksidentala de Asya, inkluyendo los payises del Kavkaz. Es kaji komo dezir Medio Oryente, el kualo es uzado para yamar a la distansia desde la Evropa verso Asya. Por modre de esta expresion evrosentrista, ansina komo la ONU , se tiene trokado el uzo de "Medio Oryente" o "Oryente Proksimo" por "Asya Oksidentala". Esta rejión i Evropa son yamadas endjuntamente komo Evrasya Oksidentala.

## Referensias


Kateggoría:Asya Oksidentala
Kateggoría:Vikipedya:AY
David Ricardo

**David Ricardo** (Londra, 19 de Disiembre de 1772 - 11 de Oktobre de 1823) era un ekonomisto  inglez, pensador klasiko de la ekonomiya i endjunto a Adam Smith i Thomas Malthus, uno de los amijor konosidos i de mas enfluensia. Muchiguo el analisis del proseso de produksyon de la repuvlika, orijinal de Quesnay i del fisiokratizmo. Es yamado uno de los pioneros de la makroekonomiya moderna, por modre del su analisis de la liasion entre benefisios i salarios, uno de los ke dio empesijo al razonamyento ke krio la Ley de los rendimientos dekresientes i uno de los prinsipales fondadores de la Teoriya kuantitativa del dinero. Es por esto ke es uzado por famiyas de pensamiento ekonomiko muy diferentes, komo los neoklasikos i los marksistos inglezes.

Endemas era un bisnesman, trokador de paras i diputado, kon lo kualo krio una rikeza grande. 

Kateggoría:Ekonomistos
Kateggoría:Sefaradim‎
Kateggoría:Vikipedya:AY
Uzbekistan

La ** Repuvlika de Uzbekistan** es un payis ke se topa en Asya Sentrala. Tiene sus limitos al Nord i Nord-Este kon Kazakistan, al sud kon Afganistan, al Nord-Este kon Kirgizstan, al sud-este kon Tadjikistan i al sud-oeste kon Turkmenistan. Endjunto a Liechtenstein, es uno de los payisos sin salida ala mar ke tienen sus limitos kon otros payises sin salida ala mar; un sitizeno uzbeko kale krusar dos frontieras si kere yegar ala mar, egzepto si se konsideran mar i no lagos ala mar Kaspia i la mar de Aral.

Uzbekistan izoparte del Imperio Sasani fina paso a konformar parte de la Dinastiya Timuri. La rejion era konkistada enel syeklo XVI por los uzbekos nomades, los kualos avlavan un lashon oryentalo de las linguas turkanas. Oy endiya, la mayor parte del payis avla esta lingua.

Kateggoría:Uzbekistan
Kateggoría:Asya Sentrala
Kateggoría:Paizes
Kateggoría:Vikipedya:AY
Its.hak de Pinto

**Itshak de Pinto** (1717- 14 de Agosto de 1787) era un ekonomisto i bisnesman djudio-olandez de orijin portugez

## Biografiya
Isaac Pinto era aksionista de la entreprisa ke azia komersio kon las kolonias olandezas en Amerika i en Afrika Oksidentala - la Kompanyia Neerlandeza de las Indias Oksidentalas. Its.hak era asesor del prens Willem IV de Olanda, el kualo yego al pueder entre las anyadas de 1747 i 1751, i por modre de el, el prens dechidio partisipar en la KNIO.

Its.hak yego a una kontroversa kon Voltaire ensima de kestyones de djudaismo. Endemas eskrivia letras kon Benjamin Franklin, ande diskutian ensima de la Revolusion Amerikana.

La kaza de Its.hak de Pinto en Amsterdam, serka de la Esnoga de Amsterdam, es oy una biblioteka.

## Ovras

* "Tratado da circulação e do crédito", de 1771- Su ovra mas konosida, en la kuala avla de las devdas del govierno i las konsekuensas para la ekonomiya de un payis.
* "Ensaio sobre o luxo", publikado en 1762 en Amsterdam
* "Apologia para a Nação Judia, ou Reflexões críticas". Publikado en 1762. Its.hak mando una kopia a Voltaire, el kualo lo rengrasio.
* "Argumentos contra os Materialistas", publicado en La Aya en 1774.

Eskrivio endemas ensima del dezvelopamyento de la kantidad de paras i la konformasion de kapital. Karl Marx avlo en su ovra "El Kapital", kon kritikas a Its.hak, komparando el su estil kon el de Pindaros, poeta de la Gresia Antika, deke Marx no estava d'akodro kon la vizyon de Its.hak de Pinto, el kualo kreyia enel kapitalizmo i el liberalizmo ekonomiko.

## Ver endemas
* Esnoga de Amsterdam

Kateggoría:Ekonomistos
Kateggoría:Djudios de Portugal
Kateggoría:Vikipedya:AY
Aydin

**Aydın** (en grego: *Αϊδίνιο*, *Aidino*), antika *Tralles*, es la sivdad kapitala de la provinsia de Aydın de Turkiya. Aydın se topa en la valey basha del rio Büyük Menderes fiska la mar Ejea, una rejion konosida desde epokas antikas por la rikeza i produktivitad de su tierra. Oy, el amijor konosido de sus produktos es el figo. Endemas, en la sivdad se topan algunas entreprisas. El klima es kalurozo el enverano i el resto de la anyada suave.

## Etimolojiya
Yamada en la epoka antika *Tralles* i, diskues, *Güzelhisar*, el nombre uzado oy endiya para la sivdad proviene del *beylik* turko de *[[Aydınoğlu]]*, el kualo kontrolo la rejion enel syeklo XIV.

## Vida djudia en Aydın
Al empesijo del syeklo XX la komunita era de unas 3.000 personas, kon tres esnogas, un espotal, una yeshiva, un Talmud Tora i endemas buros de sedaka. Enel anyo 1894 fue aperturada una eskola para mansevos de la Aliansa Yisraeliana Universala i enel anyo 1904, una para donzeyas. La komunita lavorava enel komersio kon otras sivdades del antiko Imperio Otomano. Ma la invasion grega de Turkiya oksidentala izo ke la komunita dechidiese salir de la sivdad, espesialmente a Izmir, Rodes i unas 200 famiyas verso Amerila del Sud. Para la Primera Gerra Mondiala, ya kaji no bivian djudios en la sivdad.

## Referensias


Katēggoría:Lokalidades de Turkia
Kateggoría:Vikipedya:AY
Kateggoría:Lokalidades kon mas de 100.000 moradores
Talmud

El **Talmud** (התלמוד) es una ovra en la kuala se endjuntan todas las diskusyones de los muestros hahamim ensima de la Alaha, tradisiones, kostumbras, istoryas i leyendas. El *Talmud* es konosido deke amostra todas las opiniones a traverso de un estil asosiativo, en forma de demandas, produkto de una eskritura en grup. Munchas vezes esta eskritura aze ke las repuestas esten en kontro una de otra.

Mas ke un solo *Talmud* se puede avlar de dos:
*El *Talmud de Yerushalayim* *(Talmud Yerushalmi)*, el kualo fue eskrito en la mueva provinsia romana de Philistea;
*El *Talmud de Babilonia* *(Talmud Bavli)*, el kualo fue eskrito enel egzilio babiloniko.

Tanto el Talmud Bavli komo el Yerushalmi fueron eskritos durante varios syeklos por munchos hahamim de munchas akademias relijiozas (yeshivot) de la antikita.

El djudaismo konsidera al *Talmud* la tradision avlada, mientres ke la *[[Tora]]* es konsiderada komo la tradision eskrita. El *Talmud* muchigua, da mas informasion i komplementa la konosensia al *[[Tanah]]*, ma no puede estar en kontro de la Tora. El paradigma de la *[[alaha]]* ("ley djudia") pone ala Tora enriva del *Talmud*.
 
## Ver endemas
*Mishna
*Gemara


Kateggoría:Djudaismo
Kateggoría:Relijion
Kateggoría:Livros sakrados
Kateggoría:Vikipedya:AY
Bendigamos

**Bendigamos** es kantado diskues de la komida, d'akodro kon la tradision de los Djudios Espanyoles i Portugezos. Endemas, es kantada tradisionalmente por las komunitas djudias de la Turkiya. Tiene un sinyifikado paresido al de Birkat Amazon, la kuala es dicha por todos los djudios diskues de una komida kon pan. Las komunitas dizen Bendigamos endjunto kon Birkat Amazon. El teksto orijinal es en kastilyano, ma no djudeo-espanyol komo munchos kreyen. Fue tresladado por David de Sola Pool. Enbasho se puede meldar el teksto uzado oy endiya, ansina komo la tresladasion de David de Sola Pool.  Jeneralmente es uzada la tonada de Halel o la de Shirat Ayam.

## Ande es kantada oy
La komunita Congregation Shearith Israel de la sivdad de Mueva York la kanta en Sukkot, ansina komo en otros hagim i en seudot de Shabbat en las kazas. Bendigamos tambien es kantada todas las semanas en el kidush de la manyana de shabbat en Lincoln Park Jewish Center, en Yonkers, Mueva York.  Es kantada kada shabbat en las komunitas de orijin Espanyol i Portugez enel Reyno Unido i en Philadelphia, anke no era muy konosida en Londra fina 1960. Las komunitas ke se topan al nord de Brasil (Manaus i Belem) trusheron Bendigamos de Marroko enel syeklo XIX, en la su primera arivada ala rejion del Amazonas. 

## Orijin
Se kreye ke es orijinala de la komunita Espanyola de Bordeaux, ande ainda oy es kantada kon tresladasion ala lingua fransesa. Desde Fransia, Bendigamos fue yevada a las komunitas de las Indias Oksidentalas Olandezas (Kurasao) enel syeklo XIX i de ayi a Mueva York i Amsterdam. Otros kreyen ke es orijinala de komunitas sefardis en Espanya, antes de la Inkisizion, i estas komunitas la yevaron a la Turkiya, el Imperio Otomano i los Payises Bashos.  Alkunos akademikos opinan ke fue kriada komo una manera de pueder dezir Birkat Amazon sin bushkar el perikolo de ser eskuchados por la Inkisizion Espanyola, la kuala tenia defendido el djudaismo. 

A la fin se dize una frasa en ivrit dos vezes:


Rengrasiemos a El Dio, ke El es bueno, ke para siempre su mersed.

## Teksto alternativo
Egziste un teksto diferente, ke parese ser orijinalo de los sefardis de las komunitas de las isolas de la mar Karibe komo Jamaica i Barbados.  Anke es pronunsiado diferente, el teksto es kaji igual.

## Referensias


Kateggoría:Vikipedya:AY
Birkat Amazon

Enel djudaismo es yamada **Birkat Amazon** (en ivrit: ברכת המזון, *Beraha de la komida*) a las berahot ke la Alaha manda meldar diskues de una komida en la kuala se komio un kazayit de pan (27 gr.) echo de trigo, sevada, senteno, avena o espelta. Egziste mahloket entre si al komer alkunas komidas paresidas al pan, komo la pizza se kale meldar Birkat Amazon.

Anke en vedrad es un grup de berahot, *Birkat Amazon* esta konformada komo las tefilot dichas en silensio para la komida, i algunas komunitas la kantan en seudot komo las de shabbat i hagim. Anke tanto los djudios ortodokses komo los konservativim la meldan asigun la Alaha manda, munchos djudios solo la meldan en shabbat , kazamyentos, brit mila i hagim.

*Birkat Amazon* es topada en kaji todos los sidurim i endemas en unos livrikos endiamantados yamados *birhon*.

## Zimun
Kuando komen pan 3 o mas ombres, ze *konvida* (*zimun*, en ivrit) antes de meldar. Esto troka su forma si se topan mas de 10 ombres, i otras si se dize en un kazamyento o en una mila.

## Referensias

* Shulhan Aruh Orah Haim 185.

Kateggoría:Djudaismo
Kateggoría:Vikipedya:AY
Kidush

**Kidush** sinyifika *Santifikazion*. El *Kidush* es una beraha ke se dize enriva del vino en Shabat i hagim. Egziste el menester de dezir el *kidush* en la nochada de shabat i en todas las fiestas de la Tora, abzados en la katrena mitsva, la kuala avla de akodrarse del shabat (Shemot 20:8). En la Tora no se avala de dezir la beraha enriva del vino; el uzo de este enel kidush es de muestros hahamim. Endemas se dize kidush en la manyana de Shabat i Hagim, ma eso es mandado por muestros hahamim.

Para el kidush es uzada una kupa de plata, kon una kapachita de al menos un revi'it (150 mililitros). Diskues de ke la persona ke disho el kidush bevio el vino, partaja kon los demas asentados ala meza. Durante el kidush, el pan es vestido kon un panyo para "kitarlo de la meza", deke la beraha dicha para el pan va antes ke la del vino; este panyo endemas es en rekodro del man.

Kateggoría:Djudaismo
Kateggoría:Vikipedya:AY
Seuda

Una **seuda** o **seudat mitzva** (סעודת מצוה, "komida mandada"), enel djudaismo, es una komida mandada asigun la Alaha, ke aze referensia a alguna mitsva, komo una mila, un kazamyento, un siyum. 

Akeyas *seudot* ke se topan enel kalendario ebreo son akeyas ke apartienen a los hagim i para kevrar taaniot, ma tienen sus nombres apropiados.

## Ver endemas
*Seuda Shelishit
*Seudat Malka
*Seudat Purim
Halel

**Hallel** (הלל, "Kante de Alavansa") aze parte del Sefer Teilim (113-118) i es kantado kon el buto de alavar i rengrasiar a El Dio en la tefila de Shah'rit de hagim i en Rosh Hodesh. Egzisten dos versiyones:
* *Halel* kompleto:  Se melda desde Teilim 113 al 118 i es dicho solo en hagim.
* Medio *Halel*: Se kitan las primeras partes de Teilim 11:1-11 y Teilim 116:1-11. Ansina es meldado en Rosh Hodesh i en Hol Amoed de  Pesah.

Jeneralmente es kantado kon boz alta komo parte del Shah'rit diskues de la Amida o durante la tefila de Arvit de la primera nochada de Pesah, egzepto por los yekkes i los litaim i por todas las komunitas para rengrasiar a El Dio en la Noche de Agada. Los dos primeros pesukim, el 113 i 114, son kantados antes de la komida i los otros katro pesukim al eskapar.

Nunka es meldado en Rosh Ashana ni Yom Kippur.

## Referensias


Kateggoría:Djudaismo
Kateggoría:Vikipedya:AY
Union Afrikana

La **Union Afrikana** (**UA**), es la organisasyon supranasyonala afrikana kriada kon el buto de muchiguar la integrasion ekonomika i politika del kontinente, endemas de ahuersar la kooperasion entre los payises ke la apartienen. La UA nasio diskues de la *Deklarasyon de [[Sirte]]*, en la sivdad del mismo nombre topada en Libya el 9 de Sietembre de 1999, en la kuala la Organisasyon para la Unidad Afrikana dechidio kriar la UA. La UA esta inspirada en la Union Evropea.

Marroko es el uniko payis del kontienente ahuera de la UA, deke gran parte de los payises ke apartienen ala organisasyon tienen la independensia de la antika kolonia espanyola del Sahara Oksidental basho el nombre de Repuvlika Araba Saharaui Demokratika, la kuala este payis konsidera parte del su territorio. El ultimo payis en apartenerse es Sudan del Sud, el kualo izo esto el 28 de Djulio de 2011.. Madagaskar i Mali estan suspendidos de la UA por modre de los trokamientos de govierno en estos payises, en kontro del orden demokratiko.

Payises evropeos komo el Reyno Unido, Fransia, Portugal o Espanya, los kualos tienen territorio en Afrika, tampoko azen parte de la UA.

En Djulio del anyo 2004 la UA dechidio ke las linguas ofisialas de este bloko de 54 payises van ser el arabo, el fransez, el inglez, el kastilyano, el portugez i el swahili.

## Referensias


## Atamientos eksternos
*Primera Oja de la Union Afrikana

Kateggoría:Afrika
Kateggoría:Union Afrikana
Kateggoría:Organisasyones Internasionalas
Kateggoría:Vikipedya:AY
Makeda

La **Reyna de Saba** (ivrit: מלכת שבא, *Malkaṯ Šəḇâ* en ivrit antiko; Malkat Sh'va en ivrit moderno; ge'ez: ንግሥተ ሳባ, *Nigiste Saba (Nəgəstä Saba)*; arabo: ملكة سبأ, *Malikat Sabaʾ* era una reina del antiko reyno de Saba i ke aparese yamada en la Istorya de Etiopia, el Tanah, el Koran, la Istorya Yoruba i las ovras de Flavius Yosefus. Se kreye ke eya era una reyna asentada, mas no egziste prova de esto; de fakto, eya puede ke era una reyna espoza. El su reyno se kreye ke era parte de Etiopia i de Teman.

Enel Tanah aparese ma el su nombre no aparese. Enel Kebra Nagast, la ovra klasika de la tradision de Etiopia, es yamada **Makeda**, mientres ke enel Islam (ma no enel Koran) es yamada *Bilqis* o *Balkis*. D'akodro kon los akademikos i estudiozos del Tanah, enel *[[Shir Ashirim]]*, un kanto ke Shelomo Ameleh dedika a una mujer, puede estar dedikado a una mujer de kolor preta de Etiopia, la kuala puede ser la reina de Saba; por esto, se kreye ke las promezas de El Dio kon el puevlo djudio son lisionadas en las kreyensias de la Iglesia Ortodoksa Tewahedo de Etiopia; el pasuk 6:13 de Shir Ashirim dize ke eya es una "shulamit".

## Referensias


Kateggoría:Istorya de Teman
Kateggoría:Istorya de Etiopia
Kateggoría:Kebra Nagast
Kateggoría:Shir Ashirim
Kateggoría:Tanah
Kampus Nasyonal de Arkeolojiya de Israel

El **Kampus Nasyonal Jay i Jeanie Schottenstein de Arkeolojiya de Israel** (en ivrit: הקריה הלאומית לארכיאולוגיה של ארץ ישראל) va ser la mueva fragua ande se topa la Autoridad de Antikitades de Israel. Es fraguado entre el Muzeyo de Israel i el Muzeyo de las Tierras Biblikas en la sivdad de Yerushalayim; el arkitekto del prodjekto es Moshe Safdie. 

El evenemento de la primera piedra de la fragua se izo el 15 de Oktobre de 2006 i se espera la su apertura en Oktobre de 2012. En la fragua va estar el Sentro Mondial de los Pergaminos de la Mar Muerta, kon todos los 15.000 pergaminos topados en Qumran.

## Atamientos eksternos
* The National Campus for the Archaeology of Israel in WikiMapia
* The Jay and Jeanie Schottenstein National Campus for the Archaeology of Israel on the Israel Antiquities Authority
* Moshe Sade project website

Kateggoría:Israel
Kateggoría:Kiryat Aleom
Muzeyo de las Tierras Biblikas

El **Muzeyo de las Tierras Biblikas** (ivrit: מוזיאון ארצות המקרא ירושלים) es un muzeyo ke se topa en la sivdad de Yerushalayim, Israel,  enel kualo es amostrada la kultura de las nasyones mentadas en la Tora i el Tanah, entre eyas los antikos ayifsianos, kenaaneos, filisteyos, arameos, hititos, elamitos, fenisios i parsim. El objektivo del muzeyo es amostrar estas nasyones enel su momento de la istorya universala. El muzeyo se topa en la kaleja de los muzeyos en la maale de Givar Ram, entre el Muzeyo de Israel, el Kampus Nasyonal de Arkeolojiya de Israel, i el Muzeyo Bloomfield de Sensia.

## Atamientos eksternos

* The Bible Lands Museum 
*The Bible Lands Museum at ilMuseums.com 

Kateggoría:Israel
Kateggoría:Muzeyos
Kateggoría:Kiryat Aleom
Shah'rit

**Shah'rit** (ivrit **שַחֲרִת**) es la tefila ke es dicha demanyana por los djudios, una de las tres vezes del diya en las kualas kale meldar.

Se kreye ke la tefila de Shah'rit fue establesida por Avraam Avinu kuando el meldava demanyana. Se aze la tefila en lugar de matar animales, ansina komo eskrivio el navi Hosea, "I vas dezir la tefila de tu boka enel lugar del sakrifisyo del buey", para kumplir la mitsva de azer servisio a El Dio.

En Shah'rit se topan sinko partes prinsipalas: Pesukei dezimra, la Shema i sus berahot, la Amida, Tahanun, i las berahot de la fin; en hagim i otros diyas alkunas tefilot azen parte de Shah'rit, ansina komo Musaf i el meldado de la Tora.

## Referensias


Kateggoría:Djudaismo
Kateggoría:Vikipedya:AY
Avraam Avinu

**Avraam** o **Avraam Avinu** (en ivrit: אַבְרָהָם, *Avraham*; en arabo: ابراهيم, *Ibrāhīm*) es para el djudaismo, el islam i el kristyanismo, el primero de los patriarkas (diskues del Mabul) de los djudios i arabos. Por tanto son estas relijiones konosidas por la dezinyasion de las relijiones Avraamikas.

El su nombre sinyifika *padre de munchos nasyones* i ansina komo es meldado en Bereshit, El Dio troko el su nombre orijinalo, *Avram* kuando izo un akodro kon el buto de trokarlo enel orijin de una nasyon de la kuala el iva ser el su deidad unika i ala kuala le iva dar la tierra de Kenaan.

## Referensias


Kateggoría:Vikipedya:AY
Kateggoría:Tanah
Kateggoría:Avot
Its.hak

Enel livro de Bereshit, **Its·hak** (en ivrit יִצְחָק *Yitzhak* o *Yiṣḥāq*; en arabo إسحاق *Ish'aq*, "riyira" o "riza") es uno de los patriarkas de Am Israel; ijo de Avraam i Sara, el su nombre sinyifika "va azer riyir", i es deke la su madre riyio kuando un viajero ke tenian de musafir en la kaza le disho ke eya iva tener un ijo; Sara kreyia ke *por la su edad, no puedia estar prenyada* (Bereshit 17:16-17). Asigun la Tora, Sara era de edad de 90 anyos en este momento.

Kateggoría:Tanah
Kateggoría:Avot
Kateggoría:Vikipedya:AY
Yaakov

**Yaakob** o **Ya'akov**, en ivrit **יַעֲקֹב** ("tomado por el topuk") o en árabe **يعقوب** (**Yaʿqūb**), konosido diskues komo **Israel** (ivrit **יִשְׂרָאֵל**, "el ke pelea kon El Dio", arabo **اسرائيل** **Isrāʾīl**), i akoruto yamado **Yisrael Avinu** por los djudios, es uno de los patriarkas en la Tora. La su istorya es meldada enel livro de Bereshit.

El Dio siempre avlava del su amor por Yaakov (*[[Sefer Malahi|Malahi]]*: "... yo ami a Yaakob, i aboresi a Esav...").

Dize la Tora ke Yaakov fue el segundo de los dos ijos de Its·hak i Rivka, el otro siendo Esav (tambien yamado Edom). Asigun la Tora, merko de su ermano Esav el primer puesto komo ijo, por un planiko de lentejas koloradas (Bereshit 25:34), i la su espoza Rahel, la merko del su tio Laban por katorze anyadas de lavoro. Diskues de los primeros 7, Laban lo kureo, dandole a su otra ija, Lea. Siete anyadas diskues, le dio a Rahel. Indemas, a Yaakov le dieron Lea i Rahel a las sus shifhot Zilpa i Bila. Yaakov kon las sus espozas kriaron dodje ijos, los kualos yegaron a ser los padres de las dodje tribus de Yisrael: Reuven, Shimon, Levi, Yeuda, Dan, Naftali, Gad, Asher, Yisahar, Zevulun, Yosef, i Binyamin.

El Dio le troko su nombre komo **Israel** (Bereshit 35:9-11) diskues de ke gerreyase kon un Malah (Bereshit 32:23-30). Por el su nombre los djudios son amijor konosidos komo yisraelis.

Kateggoría:Vikipedya:AY
Kateggoría:Tanah
Kateggoría:Avot
Djudios portugezos

Los **Djudios Portugezos** (en portugez **Judeus da nação portuguesa**) son los djudios sefardim a vezes yamados **Sefardim Oksidentalos**, venidos del arrondjamiento desde Espanya i Portugal entre los syeklos XV i XVI; por esto son yamados en inglez *Spanish and Portuguese Jews*. Kulturalmente diferentes de los sefardim del Maghreb, de los Anusim i de los *Sefardis Oryentalos* - los kualos arivaron al Imperio Otomano, tienen erensia linguistika, relijioza i sosyala diferentes. 

## Referensias


Kateggoría:komunitas djudias
Kateggoría:Istorya de los djudios en Portugal
Sara Imenu

**Sara** (ivrit: שָׂרָה, Śārā) era la espoza de Avraam Avinu i la madre de Its.hak, yamada en la Tora. Asigun el livro de Bereshit, el su nombre orijinal era **Sarai** ma El Dio lo troko por "Sara" antes de kumplir el su dezeyo de tener un ijo, kuando eya era de edad de 90 años. La Tora dize ke Sara enkorajo a Avraam para tener un ijo kon la su esklava Agar, ma diskues del nasimyento de Its.hak, kito de la su kaza a Agar i al su ijo, Ishmael. 

Asigun la tradision i la Tora, se topa su tumba en la Meara de Mahpela.

## Referensias


Kateggoría:Vikipedya:AY
Kateggoría:Tanah
Mazal tov

**Mazal Tov** (ivrit: *מזל טוב*, idish: *mazel tov*) es una ekspresion ke sinyifika "buena suerte". Es uzada en ivrit, i por komunitas djudias en otras linguas de Oksidente. Jeneralmente esta lisionado kon *felisitad*. 

El su orijin viene del biervo en ivrt antiko *mazzāl* ("konstelasyon" o "destino"), el kualo a su vez tiene su orijin enel biervo akadiano *manzaltu, mazzaztum*, "posisyon de una estreya". Ajustando el biervo *טוב* (tôb: "bueno"), una tresladasion directa ala lingua djudeo-espanyola es "buena fortuna", "bonora" o ainda "la tu estreya es buena". 

"Mazal Tov" es jeneralmente uzado en las komunitas djudias kon gran boz kuando se aze una mila, un kazamyento o un nasimyento.

Anke *mazal* sinyifika "suerte" en ivrit moderno, dezir "buena suerte" no es una buena tresladasion del verdadero sinyifikado de la frasa; en vedrad es un rekonosimyento ala buena fortuna, ande el le la dize kere dizir "Esto deseozo ke buenas kozas te afiten".

Kateggoría:Biervos en hebreo
Kateggoría:Vikipedya:AY
Aaron

Aaron (**אַהֲרֹן** en ivrit, liasionado kon el biervo ayifsiano «Aha Rw», "Leon Gerreyador"), era el ermano mayor de Moshe Rabenu i yego a ser el primer Koen Agadol de los djudios. En la Tora se puede meldar ke se espozo kon Elisheva i ke tuvieron katro ijos, Nadav, Avihu, Itamar i Eleazar.

## Atamientos eksternos

Kateggoría:Tanah
Kateggoría:Vikipedya:AY
Partito Popular Evropeo

El **Partito Popular Evropeo** es un partito politiko evropeo de sentro-dirita i pro-evropeo. El PPE fue fondado enel anyo 1976 por partitos demokratiko-kristyanos, ma diskues muchiguo el su numero de partitos ke apartienen kuando se unieron partitos konservadores i de otros estratos de la sentro-dirita.

El PPE es el partito mas grande en todas los buros de la Union Evropea, i endemas el mayor en la asamblea del Konsejo de Evropa. Al PPE apartienen 76 partitos de 40 payises i oy endiya tiene la majorita de los shefes de estatoi de governo de la UE, 13 miembros de la Komision Evropea i el presidente del Konsejo Evropeo; enel Parlamento Evropeo se apresenta komo el Grup del Partito Popular Evropeo, el grup mas grande de esta institusion.

## Atamientos eksternos
*Primera Oja del PPE 

Kateggoría:Partitos politikos
Kateggoría:Union Evropea
Kateggoría:Sentro-dirita
Beer Sheva

**Be'er Sheva** (en ivrit *באר שבע*, en arabo *بئر السبع*) es una sivdad ke se topa al Sud de Israel; es la sivdad mas grande de la rejion i una de las mas antikas. Es una de las sivdades mas antikas del payis; Avraam Avinu bivio ayi. Oy endiya es endemas la kapitala del Distrito Sud del payis.

Serka se topa Tel Be'ersheva, uno de los tres *[[tel]]s* deklarados en 2005 por la UNESCO komo Erensia de la Umanitad basho la kateggoria de «Tells biblikos - Meggido, Hatzor i Be'ersheva»

Kateggoría:Lokalidades de Israel

Kateggoría:Negev
Kateggoría:Lokalidades kon mas de 100.000 moradores
Abir

La **Asosiasion Abir de Arte de Gerreyar de Israel** (en ivrit *אבי"ר קשת - אומנות לחימה עברית*) fue fondada por el kantador yisraeliano Yeoshua Sofer, en la kuala se ambeza en las sivdades de Yerushalayim i Tel Aviv asigun una tradision ke egziste orijinalmente desde la antikita yisraeliana en una eskola eskondida de "Bani Abir" en Habban, Teman, i un estil propio.

Sofer se aze yamar *Aluf Abir* (ivrit: *אלוף אבי"ר*, "Gran Maestro de Abir"). El biervo אביר en ivrit moderno sinyifika "kavayero", ma enel espor es eskrito komo akronimo (אבי"ר). Para אדוננו, בוראנו, יוצרנו, רופאנו ("Muestro Senyor, Muestro Kriador, Muestro Azedor, Muestro Ensanador").

El logo de la eskola deletrea el biervo enel alefbet fenisyano komo 𐤀 𐤁 𐤉 𐤓, las formas de las letras son emportantes, deke enel sistem de gerreyar ambezan a tomar las formas de las letras del alefbet en los 7 modos de kombate.

El biervo keshet (קשת) sinyifika endemas "arko" i aze referensia a un modo de ahavar siempre kon el braso en forma de arko.

## Atamientos eksternos
* Primera Oja Ofisiala

Kateggoría:Israel
Krav Maga

**Krav Maga** (en ivrit **קרב מגע**) es un arte de gerreyar i de defensa personal dezvelopado en Israel ke tiene teknikas espesialas paa aharvar, gerreyar i dominar. Krav Maga es konosido la su buskhida de afitos del mundo real i la reushita para gerreyar en kontra-atakos huertes i kon efisensia. 

Krav Maga fue dezvelopado bazado en peleas de la kaleja por el madjar-yisraeliano Imi Lichtenfeld, el kualo se bazo en su konosensia komo bokseador i gerreyador para dezvelopar una manera de defender la maale djudia de los fascistos de Bratislava, a fines de las anyadas de 1930. Ala fin de 1940, diskues de arivar a Israel, dechidio ofreser klasas de kombate para lo ke se iva tornar enel Tsahal, enel kualo se dezvelopo en la forma de oy endiya. Desde antonses egzisten modos para sitizenos, para polis i la armada. 

La filosofiya de Krav Maga bushka aneutralar el inimigo, uzando aksiones de defensa i de atako al mismo tiempo. Krav Maga es uzado por las Huersas de Defensa de Israel, el Mossad i el Shin Bet. Egzisten varias organizasiones ande se puede ambezar Krav Maga enel mundo.

## Atamientos eksternos

*IKMF IKMF - International Krav Maga Federation lead by Master Avi Moyal 
*Israeli Krav Maga Association (IKMA) founded in 1978 by Krav Maga founder Imi Lichtenfeld.
*Israeli Krav Maga Free Web Guide - The Complete Internet Guide for Israeli Krav Maga.
*Israeli Krav International - IKI, Israeli Krav International.

Kateggoría:Israel
Kashgar

**Kashgar** (uiguro: قەشقەر/Kaxgar,;  kinezo simplifikado: 喀什, pinyin: Kāshí) es una sivdad-oasis ke se topa en la Rejion Otonoma Uigur de Sinkiang en la Repuvlika Popular de Kina. Se topa al oksidente del desyerto de Taklamakan, ala baza de las montanyas Tian Shan i ala beira del rio Kashgar—, la sivdad esta a una altesa de 1.290 metros sobre el nivel de la mar. Asigun el senso de 2010, la sivdad tenia 400.225 avitantes. Es una sivdad-munisipio basho la administrasion de la Prefektura de Kashgar.

Kashgar se topa ande se krusan los kaminos ke vienen de la valey del Amu-Daria, de Kodjand i Samarkanda, Almaty, Aksu i Hotan, lo kualo aze la de sivdad un sentro politiko i komersial emportante.

A unos 200 kilometros al oeste de la sivdad, en la frontiera con Kirgizstan, pasava el antiko Kamino de la seda. La otopista de Karakorum une Islamabad, la kapitala de Pakistan, con Kashgar, a traverso del paso Khunjerab

La povlasion de Kashgar es en su gran majorita musulmana, deke la mayor parte de la povlasion es uigur o tajik. En la sivdad es organizado kada alhad un charshi ande yegan munchos merkaderes i produktores de la rejion.

## Sivdades ermanadas
Kashgar esta ermanada kon:
* Gilgit, Pakistan
## Referensias


Katēggoría:Sivdades de Kina
Shehrazad

**Shehrazad**, o **Shahrazad** (en farsi: شهرزاد *Shahrazād*; Šīrāzād [شیرازد] asigun Masudi, i Šahrāzād [شهرازاد] asegun ibn al-Nadim —ke sinyifika "akeya ke es reyna i tiene el pueder'—, nombre konformado por *šahr* [شهر] —'akeya ke tiene un reynado'— i  *āzād* [ازاد] —'de nobleza'—) es la kontadora de la ovra tradisionala araba *[[Las mil i una nochadas]]*.

La istorya kuenta ke el sultan Shahriar (en lingua persa: شهريار 'gran rey') se espozava kada diya kon una manseva *virgen* i mandava le kitaran la kavesa el diya diskues de espozarse kon eya..Todo esto lo azia para vengarse de la su primera espoza, ala kuala topo kon otro ombre. Kuando konosio a Shehrazad, ya 3000 mujeres tenia matadas diskues de espozarse kon eyas.

Anke el su padre no keria ke eya se espozara kon el rey, Shehrazad aksepto kedarse una nochada kon el. Kuando yegaron ala kamareta, Shehrazad demando del sultan lesensia para dezir "adio" a su kerida ermanika, Dunyazad.  Kuando el rey aksepto la su demanda i diskues de topar la su ermana, komo tenia planeado, Shehrazad dechidio kontarle una istorya durante toda la nochada al rey. Mientres eya kontava, el rey eskucho kon atansion toda la istorya, sin kedarse dormido i ala fin demando otra, ma Shehrazad le disho ke no tenian mas tyempo pues ya estava esklaresiendo. Antonses, el rey dechidio perdonarla esa vez, deke la proksima istorya puedia ser mas interesante i el keria eskucharla.

Ansina, el rey no mando a matar a Shehrazad, mientres ke demandava el empesijo de kada mueva istorya ke eya kontava, asta ke diskues de mil i una nochadas de istoryas, i ya kon tres ijos, no solo el rey estava kontente kon las istoryas de la su mujer, ma ambezo en moral i komportamyento por Shehrazad, ala kuala antonses izo la su reyna.

El orijin de estas istoryas se topa en una antika ovra persa yamada *Hezar-afsana* o los *Mil mitos* (persa: هزارافسانه).

Shehrazad es identifikada, konfozada o en parte derivada de la reyna Homāy, ija de Bahman, la kuala era yamada *Čehrzād* o *Čehrāzād* (چهرازاد), 'akeya de apariensia novle'. Endemas se kreye ke la madre de Harun al-Rashid, Al-Khayzuran, inspiro la kriasion de Shehrazad.

## Atamientos eksternos

Kateggoría:Mitolojiya persa
Kateggoría:Las mil i una nochadas
Djuzgo Supremo de Israel

El **Djuzgo Supremo** o **Korte Suprema** (en ivrit: בית המשפט העליון, *Beit Amishpat Aelyon*) es la mas emportante institusion de administrasion de djustisia de la Medinat Israel. Se topa en la sivdad de Yerushalayim.

Una dechizion del Djuzgo Supremo kale ser tomada por todos los otros djuzgos del payis, bazado enel prinsipip *[[stare decisis]]* propio de los sistemas de Dirito Inglez.

## Referensias

* Israel supreme court

Katēggoría:israel
Kateggoría:Kiryat Amemshala
Polis de Israel

La **Polis de Israel** (en ivrit: משטרת ישראל, *Mishteret Yisrael*; en arabo: شرطة اسرائيل) es la huersa de polis en el estado de Israel. Komo en la gran majorita de las otras huersas de polis enel mundo, kudia la seguritad de los sitizenos, kontrola el trafik en las kalejas i gerreya en kontro del krimen. 

El shefe aktual de la polis es Rav-Nitzav (Komisario Jeneral) Dudi Cohen, el kualo suksedio a Rav-Nitzav Moshe Karadi.

En kavzo de tener menester de ayudo, un sitizeno en Israel puede yamar ala polis markando el **100** desde kualunke telefon.

## Atamientos eksternos
* [Primera Oja ofisyala de la Polis de Israel.
[Kateggoría:Polis de Israel]
Kateggoría:Polis
Shirat Ayam

**Shirat Ayam** (ivrit: **שירת הים**, *Shirat Ayam*, endemas konosida komo *Az Yashir Moshe*) aparese en Sefer Shemot 15:1-18. Diskues aparese en los pesukim 20 i  21 una kansion kurta kantada por Miriam i las otras mujeres. Shirat Ayam (la kansion de la mar) la kantaron los djudios diskues de krusar la mar Kolorada i fiesta la destruksion de la armada de los Ayifsianos de la mano de El Dio i espera la konkista de Kenaan.

La poeziya aparese en los sidurim i es dicha todos los dias en Shah'rit. Endemas, aze parte de la primera oda de la Iglesia Ortodoksa, en la kuala es yamada *La Kansion de Moshe*  Es uzada tambien en la Iglesia Katolika Romana, en la kuala a vezes es yamada del mismo modo.

## Orijin
Shirat Ayam aze parte de Parashat Beshalah. Es una de las dos seksiones de la Tora ke no estan eskritas kon las kolumnas tradisionalas, ma en forma de blokos en una pared:  los biervos alternados apresentan las dos paredes de la mar kuando Am Israel kaminava a traverso de eya.

## Atamientos eksternos
*Una koleksion de artikolos ensima de Shirat Ayam en Habad-Lubavitch 

## Referensias


Kateggoría:Djudaismo
Kateggoría:Vikipedya:AY